Ifølge hovedarkitekten bak konsollen, Mark Cerny, begynte utviklingen av oppfølgeren til PlayStation 3 allerede i 2008. Under to år tidligere, hadde PlayStation 3 blitt lansert etter flere måneders utsettelse på grunn av produksjonsproblemer. Utsettelsen gjorde at Sonys konsoll ble utgitt nesten et år etter Microsofts Xbox 360, som allerede nærmet seg 10 millioner solgte konsoller innen PS3 ble lansert. Administrerende direktør i PlayStation Europa, Jim Ryan, sa at Sony ønsket å unngå samme tabbe med PS3s oppfølger.